Hargeisa

Hargeisa adolah ibu kota jo kota tagadang nagara Republik Somaliland, sabuah nagara badaulaik de facto di Tanduak Afrika, nan sacaro internasional masih dianggap sabagai bagian dari Somalia. Pado tahun 2019, panduduaknyo dipakiroan bajumlah 1.200.000 jiwa. Kota tu talatak di sabuah lambah di dataran tinggi Galgodon.Encyclopædia Britannica, The New Encyclopædia Britannica, (Encyclopædia Britannica: 2002), p.835

Wilayah nan manjadi kota ko alah diunyi sajak zaman Neolitikum nan dibuktian dek lukisan guo di kompleks Laas Geel, di pinggiran Hargeisa.The Journal of African Archeology Volume 1.2 (2003) Chapter 3 Manuruik sajarah lisan, kota tu didirian dek suku Arap sabagai tampek singgah untuak minum jo badagang bagi musafir nan lewat. Dipicayo bahwa suku Habar Yoonis jo subsuku Eidagale tamasuak urang patamo nan manjadi pamukim kota tu. Hargeisa taruih bakambang jo kadatangan Sheikh Madar Shirwa nan dianggap sabagai pandiri komunitas kaagamoan jo bantuak moderen dari pamukiman tu. Kota tu manjadi ibu kota Somaliland Baritania pado tahun 1941, jo kamudian manjadi ibu kota Somaliland nan mardeka pado 1960. Kota tu sabanta manjadi bagian dari Republik Somalia nan basatu sabalum akhianyo mamisahan diri baliak akibaik pasalisiahan internal.

 Rujuakan 

Kategori:Hargeisa
Kategori:Kota di Somaliland
Kategori:Ibu kota nagara di Afrika